turjo4nis/wikipedia-bn-dump-20250701 huggingface dataset:
নওগাঁর মাটির প্রাসাদ

নওগাঁর মাটির প্রাসাদ নওগাঁ জেলার মহাদেবপুর উপজেলায় অবস্থিত মাটির প্রাসাদ। মাটির প্রাসাদটিতে ১০৮ কক্ষ আছে। প্রাসাদটি দ্বিতল বিশিষ্ট হলেও কোন ইট বা সিমেন্টের ব্যবহার করা হয় নাই। ১৯৮৬ সালে ২১ বিঘা জমির জমির উপর মাটির প্রাসাদটি নির্মাণ করা হয়েছে।

অবস্থান  

নওগাঁ জেলার মহাদেবপুর উপজেলার চেরাগপুর ইউনিয়নের আলিপুর গ্রামে মাটির প্রাসাদটি অবস্থিত। উপজেলা সদর থেকে দক্ষিণ-পূর্ব দিকে প্রায় ১১ কিলোমিটার দূরে মাটির প্রাসাদটি অবস্থিত।

ইতিহাস 

মাটির প্রাসাদটি ১৯৮৬ সালে মাটি দিয়ে তৈরি করা হয়। সমশের আলী মণ্ডল এবং তাহের আলী মণ্ডল প্রাসাদটি নির্মাণ করেন। তারা আপন দুই সহোদর ভাই। তারা সখের বসে প্রসাদটি তৈরি করেছিলেন। বিভিন্ন গ্রামের প্রায়  শতাধিক কারিগরের সমন্বয়ে এই দ্বিতল প্রাসাদটি নির্মাণ করা হয়েছে। প্রাসাদটি নির্মাণ করতে প্রায় ৯ মাস সময় লেগেছিল। তবে এই প্রাসাদটি সম্পূর্ণ করতে প্রায় এক বছর সময় লেগেছিল।

নির্মাণ কৌশল 
ইট বা সিমেন্টের প্রাসাদ না হবার কারণে প্রসাদের দেয়াল বিশেষভাবে তৈরি করতে হয়েছিল। কারণ মাটির দেয়াল প্রতিবারে এক থেকে দেড় ফুটের বেশি উঁচু করা সম্ভব ছিল না। একবার দেয়াল নির্মাণের পর শুকিয়ে যাবার জন্য কয়েক দিন অপেক্ষা করতে হয়েছিল। শুকিয়ে গেলে আবার তার ওপর একই উচ্চতার দেয়াল তৈরি করা হয়েছিল। এভাবে দোতলা বাড়িটির ২০-২২ ফুট উঁচু দেয়াল নির্মাণ করা হয়েছিল। দেয়ালের স্থায়িত্ত বাড়ানো এবং সৌন্দর্য বাড়াতে এতে চুন ও আলকাতরার  ব্যবহার করা হয়েছিল।

প্রাসাদের বিবরণ 
মাটির প্রাসাদটি প্রায় ২১ বিঘা এলাকা জুড়ে অবস্থিত। প্রাসাদের দৈর্ঘ্য প্রায় ৩০০ ফিট ও প্রস্থ প্রায় ১০০ ফিট। প্রাসাদে প্রবেশের জন্য ৭ টি দরজা আছে। যেকোনো একটি দিয়ে প্রবেশ করলেই ১০৮ টি কক্ষে যাওয়া যাবে। মাটির প্রাসাদটিতে কোন ইট, সিমেন্ট, বালি ও রড ব্যবহার করা হয় নাই।

প্রাসাদে ৯৬টি বড় কক্ষ এবং ১২টি ছোট কক্ষ মিলে মোট ১০৮ টি কক্ষ আছে। প্রতিটি কক্ষে একাধিক দরজা আছে। কোন কোন কক্ষে ৪-৫টি দরজা রয়েছে।

প্রাসাদের প্রাচীর ২০-৩০ ইঞ্চি চওড়া। মাটি, খড় ও পানি দিয়ে ভিজিয়ে কাদায় পরিণত করে প্রাসাদের প্রাচীর তৈরি করা হয়েছে।

দোতলায় ওঠার জন্য ১৩ টি সিঁড়ি আছে। প্রাসাদের পিছনের দিকের এলাকা থেকে বাড়ি নির্মাণের মাটি সংগ্রহ করা হয়। প্রচুর মাটির নেওয়ার ফলে সেইখানে বিশাল আকারের পুকুর তৈরি হয়েছে। বাড়িটিতে ছাউনি দিবার জন্য প্রায় ২০০ বান্ডেল টিন লেগেছে।

তথ্যসূত্র

বহিঃসংযোগ 
 একুশে টিভির প্রতিবেদন
 নিউজ২৪ টেলিভিশন চ্যানেলের প্রতিবেদন
 ইউটিউবে মাটির প্রাসাদের প্রতিবেদন

নওগাঁ জেলার প্রাসাদ
নওগাঁ জেলার দর্শনীয় স্থান
১৯৮৬-এ বাংলাদেশে প্রতিষ্ঠিত
বাংলাদেশের স্থাপত্য
বনবিহারী মুখোপাধ্যায়

ডাঃ বনবিহারী মুখোপাধ্যায় (১৮৮৫ - ৫ জুলাই ১৯৬৫) এক দরদি চিকিৎসক ও ব্যঙ্গ-সাহিত্যস্রষ্টা ও ব্যঙ্গচিত্রাঙ্কনশিল্পী।

সংক্ষিপ্ত জীবনী

বনবিহারী মুখোপাধ্যায়ের জন্ম ১৮৮৫ খ্রিস্টাব্দে বর্তমানে পশ্চিমবঙ্গের হুগলি জেলার গরলগাছা গ্রামে। পিতা বিপিন বিহারী মুখোপাধ্যায়। মায়ের নাম অপর্ণা। পরে অবশ্য মুখোপাধ্যায় পরিবার কলকাতার বেহালায় বসবাস করতে থাকেন। প্রখ্যাত চিত্রশিল্পী বিনোদ বিহারী মুখোপাধ্যায় ছিল তার সর্বকনিষ্ঠ ভ্রাতা। মুখোপাধ্যায় পরিবারের সদস্যরা ছিলেন বিদ্যোন্মুখ, প্রগতিশীল ও সংস্কৃতিবান। মেডিক্যাল কলেজে অধ্যাপনা কালে  বাংলাসাহিত্যের প্রখ্যাত সাহিত্যিক বলাইচাঁদ মুখোপাধ্যায় তথা বনফুল ছিলেন তার ছাত্র। চিকিৎসকের  পেশায় বনবিহারীর  অসামান্য জনপ্রিয়তা ছিল। অকৃতদার তিনি সাধারণ মানুষের সেবায় সতত নিয়োজিত ছিলেন। অসহায়রা তার যথেষ্ট সহায়তা পেতেন। নিজে সাহিত্য অনুরাগী হিসাবে প্রেরণাও দিতেন ছাত্রদের। বনফুল পরবর্তীকালে মাস্টারমশাইয়ের জীবনী ভিত্তি করে "অগ্নীশ্বর" উপন্যাস  রচনা করেছেন। যেটি তারই ভাই অরবিন্দ মুখোপাধ্যায়ের পরিচালনায় চলচ্চিত্রে রূপায়িত হয়। হেমন্ত মুখোপাধ্যায়ের সুর-সংযোজনায় উত্তমকুমার অভিনীত ছায়াছবিটি যথেষ্ট জনপ্রিয় হয়েছিল সেসময় ।

সাহিত্যকর্ম

ডাক্তারি পেশায় আসার আগে  বনবিহারীর কাছে সংস্কৃত অত্যন্ত প্রিয় বিষয় ছিল এবং সংস্কৃত কবিতা রচনায় পারদর্শী ছিলেন। সংস্কৃত কলেজ থেকে "কাব্যতীর্থ" উপাধি পান। সংস্কৃত ভাষার পাশাপাশি দর্শনশাস্ত্রে সুপরিচিত তিনি ফরাসি সাহিত্যেও অধিকার অর্জন করেছিলেন। এছাড়া নক্ষত্রবিজ্ঞান, পক্ষীতত্ত্ব বিষয়ে তার জ্ঞান ছিল। 'বঙ্গবাণী', 'শনিবারের চিঠি' প্রভৃতিতে নিয়মিত লিখতেন। ' 'বেপরোয়া' নামে তার একটা দল ছিল। দলের অন্যতম সভ্য বিষ্ণুচরণ ভট্টাচার্যের সম্পাদনায় ১৯২৩ খ্রিস্টাব্দে "বেপরোয়া" নামে যে পত্রিকা প্রকাশিত হয় তার বেশির ভাগ  লেখাই তিনি লিখতেন। তার গল্প উপন্যাস নাটকের যে ভাবসংঘাত, তা বেশিরভাগই শ্লেষ ও ব্যঙ্গ-বিদ্রুপের মধ্যে ফুটে উঠলেও তাতে ব্যক্তিগত আক্রমণ ছিল না। সমকালীন সমাজের মধ্য যে অন্ধতার তথা রক্ষণশীলতা ছিল কেবল তার বিরুদ্ধে পুঙ্খানুপুঙ্খ সমালোচনা থাকতো। বনবিহারী যেমন ভাল লিখতে পারতেন, তেমন আঁকতেও পারতেন। নিজের রচনা তিনি হাসির ছবি দিয়ে নিজেই সাজাতেন। সেসময় বাংলাদেশে শক্তিশালী কার্টুনিস্ট হিসাবে গগনেন্দ্রনাথ ঠাকুরের সাথে নিজেকে পরিচিত করাতে পেরেছিলেন।  বঙ্কিমচন্দ্র চট্টোপাধ্যায়ের  দেবী চৌধুরীরাণী অবলম্বনে 'ঢেলে সাজা' নাম দিয়ে কার্টুনের সহযোগিতায় তার প্যারডি তৎকালে বিশেষ উপভোগ্য হয়েছিল। তার ব্যঙ্গ কবিতা ও কার্টুন 'ভারতবর্ষ' পত্রিকায় ধারাবাহিকভাবে  প্রকাশিত হত। তার রচিত উপন্যাস ও গ্রন্থ গুলি হল-

 উপন্যাস-
 'দশচক্র'
 'যোগভ্রষ্ট'
 অন্য গ্রন্থ-
 'সিরাজের পেয়ালা'
 'নরকের কীট'

বনবিহারী তার বিধবা ভগিনী 'শৈল'র পুনর্বিবাহ দিয়েছিলেন সামাজিক বাধানিষেধ উপেক্ষা করে। ওই বিবাহে তিনিই পৌরহিত্য করেন এবং সেখানে বিচারপতি আশুতোষ মুখোপাধ্যায় উপস্থিত ছিলেন। সৈয়দ মুজতবা আলী বনবিহারীকে বলতেন - "ইণ্ডিয়ান ভলতেয়ার"। সরকারি চাকরি থেকে অবসরের পর তিনি ভাগলপুরে বসবাস করতে থাকেন এবং পরামর্শ চিকিৎসকরূপে ডাক্তারি করতেন।

মৃত্যু

দরদি চিকিৎসক বনবিহারী ৮০ বৎসর বয়সে ১৯৬৫ খ্রিস্টাব্দের ৫ই জুলাই প্রয়াত হন।

তথ্যসূত্র 

১৮৮৫-এ জন্ম
১৯৬৫-এ মৃত্যু
বাঙালি লেখক
বাঙালি চিকিৎসক
ভারতীয় লেখক
ভারতীয় চিকিৎসক
কৃত্রিম যোনি

কৃত্রিম যোনি একটি ডিভাইস যা মহিলা যৌন অঙ্গ অনুকরণ করে নকশা করা হয়েছে। এটি সাধারণত একটি নরম উপাদান দিয়ে তৈরি, তৈলাক্ত এবং কখনও কখনও উত্তপ্ত করার ব্যবস্থাও থাকে।

বিভিন্ন ধরনের কৃত্রিম যোনি রয়েছে। এগুলি চিকিৎসা গবেষণার উদ্দেশ্যে, প্রাণীর প্রজনন, বা যৌন উত্তেজনার জন্য অথবা মানুষের যৌন খেলনা হিসাবে তৈরি করা যেতে পারে। স্ট্রোকার্স এবং স্লিভস হলো এমন যৌন খেলনা যেগুলো যৌন কাজে ব্যবহার করতে হাতে ধরে যৌন উদ্দীপনা জাগাতে হয়। অন্যদিকে একটি কৃত্তিম যোনি যদি কোন যৌন পুতুলে স্থাপন করা থাকে তবে সেটা মুক্তহস্তেও ব্যবহার করা যায়।

পশু-চিকিৎসায় ব্যবহার 

কৃত্রিম যোনি পশুদের শুক্রাণু সংগ্রহের জন্য এবং এর পরবর্তী প্রয়োগের জন্য গবাদি পশুর কৃত্রিম গর্ভধারণ কর্মসূচীতে এবং বীর্য সংগ্রহ কেন্দ্রগুলোর খামার কর্তৃক ব্যাপকভাবে ব্যবহৃত হয়। বীর্য সংগ্রহের জন্য বিশেষভাবে নকশাকৃত একটি কৃত্রিম যোনি থাকে, যা প্রাণীর আসল যোনির কিছু বৈশিষ্ট্য এবং আচরণ অনুকরণ করে।

সংগ্রহ করার বিভিন্ন ধরনের যন্ত্রপাতি রয়েছে, তবে সাধারণ নকশাটিতে একটি টিউব ব্যবহার করা হয় সাধারণভাবে জীবাণুমুক্ত অভ্যন্তর লাইনার এবং বাইরের শক্ত শেল। ভাল ফলাফলের জন্য নলের দেওয়ালগুলি ফাঁপা এবং গরম জলে ভরা থাকে প্রাকৃতিক দেহের তাপমাত্রাকে নকল করতে এবং বীর্য আলাদা করতে একটি ছাঁকনি থাকতে পারে।

মানব ব্যবহার 

একটি কৃত্রিম যোনি, স্ট্রোকার, মাস্টারবেশন এইড, মাস্টারবেটর  বা পকেট পুসি  এমনভাবে নকশাকরা যা একটি উত্থিত লিঙ্গকে যৌন মিলনের অনুভূতি অর্জন করতে দেয়, একসময় প্রচণ্ড উত্তেজনা জাগায় এবং শেষে বীর্যপাত ঘটাতে সহায়তা করতে সক্ষম। এতে  প্রায়শই চলমান অংশ যেমন কম্পনসক্ষমতা থাকে, যা উদ্দীপনা আরো বাড়িয়ে দেয়।

সাধারণত কৃত্রিম যোনি, বাস্তব যোনি সদৃশ বা তার কাছাকাছি আকারের হয়ে থাকে যেখানে লিঙ্গ প্রবেশ করানো যায়। হাতা বা "যোনি সুড়ঙ্গ" নামে পরিচিত অংশটি, লম্বায় ১০ থেকে ২০ সেমি (৪ থেকে ৮ ইঞ্চি) পর্যন্ত হয়ে থাকে। যদি ব্যবহারকারী চান তবে একটি স্পন্দনকারী বুলেট ঢোকানোর জন্য একটি মুক্ত প্রান্ত থাকতে পারে।

আরও দেখুন 
 কৃত্রিম শিশ্ন
 যৌন পুতুল 
 সিবিয়ান
 সেক্স মেশিন
 ফ্লেশলাইট 
 যৌন পুতুল 
 টেঙ্গা 
 ভেনাস ২০০০

তথ্যসূত্র 

 "সংগ্রহের পদ্ধতি" (27 নভেম্বর 2005)। নিউ স্ট্রাইটস টাইমস, পি। F2 চেপে।

বহিঃসংযোগ 

 অ্যাকুইন কৃত্রিম যোনি

পুরুষদের যৌন খেলনা
কৃত্রিম অঙ্গ
জন কোচরান

জন আলেকজান্ডার কেনেডি কোচরান (; জন্ম: ১৫ জুলাই, ১৯০৯ - মৃত্যু: ১৫ জুন, ১৯৮৭) তৎকালীন ট্রান্সভাল উপনিবেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০-এর দশকের শুরুতে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জন কোচরান।

প্রথম-শ্রেণীর ক্রিকেট 
১৯২৯-৩০ মৌসুম থেকে ১৯৩১-৩২ মৌসুম পর্যন্ত জন কোচরানের প্রথম-শ্রেণীর খেলোয়াড়ী জীবন চলমান ছিল।

দীর্ঘদেহী ও মজবুত গড়নের ফাস্ট বোলার ছিলেন তিনি। পিচের উভয়দিকেই বলকে ঘুরাতে পারতেন। তিন মৌসুমব্যাপী তার প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি ট্রান্সভাল ও গ্রিকুয়াল্যান্ড ওয়েস্টের সদস্যরূপে খেলেন। ২৪.০৬ গড়ে পনেরো উইকেট লাভ করেন তিনি।

জন কোচরান ডানহাতি মিডিয়াম-ফাস্ট বোলার ছিলেন ও নিচেরসারির ডানহাতি ব্যাটসম্যান হিসেবে নামতেন। মাত্র চারটি প্রথম-শ্রেণীর খেলায় অংশ নেন ও কোন ইনিংসেই তিনের অধিক উইকেট লাভ না করা সত্ত্বেও ইংল্যান্ডের বিপক্ষে খেলার জন্যে তাকে দক্ষিণ আফ্রিকা দলে অন্তর্ভুক্ত করা হয়।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কোচরান। ২১ ফেব্রুয়ারি, ১৯৩১ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৩০-৩১ মৌসুমে ইংল্যান্ড দল দক্ষিণ আফ্রিকা গমনে আসে। সিরিজের পঞ্চম ও চূড়ান্ত টেস্টে তাকে খেলানো হয়। ডারবানে অনুষ্ঠিত ঐ টেস্টে বোলিং উদ্বোধনে নেমেছিলেন তিনি। ২৩ ওভারে ৪৭ রান খরচ করলেও কোন উইকেটের সন্ধান পাননি এবং দ্বিতীয় ইনিংসে তাকে দিয়ে বোলিং করানো হয়নি। ঐ টেস্টটি ড্র হলে সিরিজ জয়ে অগ্রসর হয় স্বাগতিক দল। কোচরান কোন উইকেট পাননি; তাসত্ত্বেও খেলাটি ড্র হয়েছিল।

অবসর 
টেস্ট ক্রিকেট থেকে প্রত্যাখ্যাত হবার পর আর একটিমাত্র প্রথম-শ্রেণীর ক্রিকেট খেলায় অংশ নিয়েছিলেন তিনি। ১৫ জুন, ১৯৮৭ তারিখে ৭৭ বছর বয়সে ট্রান্সভালের জোহেন্সবার্গ এলাকায় জন কোচরানের দেহাবসান ঘটে।

তথ্যসূত্র

আরও দেখুন 
 কেন ভিলজোয়েন
 এক টেস্টের বিস্ময়কারী
 এডওয়ার্ড ফন দার মারউই
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯০৯-এ জন্ম
১৯৮৭-এ মৃত্যু
গ্রিকুয়াল্যান্ড ওয়েস্টের ক্রিকেটার
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
প্রামেয়া

প্রামেয়া (ପ୍ରମେୟ), একটি ওড়িয়া ভাষার সংবাদপত্র। প্রেমিয়া একটি জনপ্রিয় ওডিয়া দৈনিক। এটি সুপ্রিয়া বল্লাল্লাহে ২০১১ সালে  প্রতিষ্ঠিত হয়েছিল, এটি তুলনামূলকভাবে একটি নতুন সংবাদপত্র। এটি প্রকাশ করেছেন সুমমা রিয়েল মিডিয়া প্রাইভেট লিমিটেড। সংবাদপত্রের প্রতিযোগিতামূলক বিশ্বে এটি নিজের নাম তৈরি করেছে। পত্রিকাটি প্রথম প্রয়াত ডঃ গণেশ্বর মিশ্র প্রকাশ করেছিলেন। এটি উড়িষ্যার তৃতীয় সর্বাধিক পঠিত সংবাদপত্র (সংবাদ এবং সমাজের পরে)।  ২০১৫ সালে এটি নিজস্ব টিভি চ্যানেল, প্রেমিয়া নিউজ ৭ চালু করে, যা উপগ্রহ টেলিভিশনের মাধ্যমে উপলব্ধ।

তথ্যসূত্র 

ওড়িয়া ভাষার সংবাদপত্র
ওড়িশার সংবাদপত্র
জন কামিন্স

জন ব্রায়ান কামিন্স (; জন্ম: ১৯ ফেব্রুয়ারি, ১৯৬৫) কেপ প্রদেশের পূর্ব লন্ডন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে বোল্যান্ড ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জন কামিন্স।

প্রথম-শ্রেণীর ক্রিকেট 
১৯৮৪-৮৫ মৌসুম থেকে ১৯৯৯-২০০০ মৌসুম পর্যন্ত জন কামিন্সের প্রথম-শ্রেণীর খেলোয়াড়ী জীবন চলমান ছিল।

মাঝারিসারির নির্ভরযোগ্য ব্যাটসম্যান ছিলেন জন কামিন্স। স্থিতিশীল ভূমিকা ও বিশ্বস্ততার প্রতীক হিসেবে লোকদেখানো কিংবা কৌশলপূর্ণ ব্যাটিংয়ের আশ্রয় নিতেন না। শারীরিকভাবে সুস্থ হবার পর বয়সের ভারে কাবু হয়ে পড়েন। তাসত্ত্বেও ওয়েস্টার্ন প্রভিন্সের পক্ষে নিয়মিতভাবে রান তুলতে থাকেন। এরপর, বোল্যান্ডে সংক্ষিপ্ত সময় খেলেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জন কামিন্স। ২৬ ডিসেম্বর, ১৯৯৪ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ১৯৯৫ তারিখে জোহেন্সবার্গে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯৩-৯৪ মৌসুমে দক্ষিণ আফ্রিকার পক্ষে তিন টেস্টে অংশ নিয়ে নিজেকে মেলে ধরতে সচেষ্ট ছিলেন। কিন্তু, পায়ের সংযোগস্থলে আঘাতের কারণে তাকে মাঠের বাইরে অবস্থান করতে হয়েছিল।

১৯৬০ থেকে ১৯৬৯ সময়কালে ওয়েস্টার্ন প্রভিন্স ক্রিকেট দলের প্রতিনিধিত্বকারী খেলোয়াড় জন কামিন্সের ভ্রাতৃষ্পুত্র তিনি।

তথ্যসূত্র

আরও দেখুন 
 ক্লাইভ একস্টিন
 রোনাল্ড ড্রাপার
 খুন হওয়া ক্রিকেটারদের তালিকা
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৬৫-এ জন্ম
জীবিত ব্যক্তি
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
বোল্যান্ডের ক্রিকেটার
সংবাদ (ওড়িয়া সংবাদপত্র)

সংবাদ ওড়িয়া ভাষার একটি ভারতীয় পত্রিকা যা উড়িষ্যার ভুবনেশ্বর থেকে প্রতিদিন প্রকাশিত হয়। এটি উড়িষ্যার বৃহত্তম প্রচারিত ওড়িয়া সংবাদপত্রগুলির মধ্যে একটি। এটি রাজধানী ভুবনেশ্বরের পাশাপাশি কটক, ব্রহ্মপুর, রাউরকেলা, সম্বলপুর, বালেশ্বর, জাজপুর, জেয়পুর, এবং অনুগুল থেকে প্রকাশিত হয়।  এই সংবাদপত্রের প্রথম সংস্করণটি ভুবনেশ্বরে ১৯৮৪ সালের ৪ঠা অক্টোবর প্রকাশিত হয়েছিল।  প্রতিষ্ঠাতা সম্পাদক হলেন সৌম্য রঞ্জন পট্নায়েক,  যিনি একজন ব্যবসায়ী-রাজনীতিবিদ।

উল্লেখযোগ্য কলাম লেখক 

 ফিরোজ বরুণ গান্ধী

তথ্যসূত্র 

ওড়িয়া ভাষার সংবাদপত্র
ভারতের দৈনিক সংবাদপত্র
পাতাবাহার

কোডিয়িয়াম ভেরিগ্যাটাম ( ফায়ার ক্রোটন, গার্ডেন ক্রোটন, বা বৈচিত্র্যময় ক্রোটন ; সিন. ক্রোটন ভেরিগ্যাটাম এল.) ইউফোর্বিয়াসি পরিবারের সদস্য কোডিয়ায়াম  উদ্ভিদ গণের  একটি প্রজাতি। এটি ইন্দোনেশিয়া, মালয়েশিয়া, অস্ট্রেলিয়া এবং পশ্চিম প্রশান্ত মহাসাগরীয় দ্বীপপুঞ্জের উদ্যান, খোলা বন এবং স্ক্রাবের স্থানীয়। 

গার্ডেন ক্রোটন দ্বারা ইউফোর্বিসিয়ায় ক্রোটন নামে আরেকটি মহাগণের সাথে বিভ্রান্ত হওয়া উচিত নয়, যাতে ৭০০টিরও বেশি প্রজাতির গুল্ম, উপগুল্ম এবং বৃক্ষ রয়েছে।

বিবরণ 
পাতাবাহার একটি গ্রীষ্মমণ্ডলীয়, চিরসবুজ, একচেটিয়া ঝোপঝাড় যা বৃদ্ধি পেয়ে  পর্যন্ত লম্বা এবং বড়, ঘন, ত্বকযুক্ত, পর্যায়ক্রমে সাজানো   দীর্ঘ এবং  বিস্তৃত চকচকে চিরসবুজ পাতাবিশিষ্ট হয়ে থাকে। পাতার কিনারা বিভিন্ন প্রকরণভেদে রুলার-ল্যানসোলেট, আয়তাকার, উপবৃত্তাকার, ল্যানসোলেট, ডিম্বাকৃতি উল্টানো, ডিম্বাশয় স্প্যাটুলেট বা বেহালা আকারের এবং রঙিন সবুজ, হলুদ বা বেগুনী হতে পারে। পেটিওলের দৈর্ঘ্য ০.২ থেকে ২.৫ সেমি হয়ে থাকে। পুষ্পপত্রবিন্যাস লম্বা রেসিমোস,      দীর্ঘ, পৃথক ফুলের উপর পুরুষ এবং স্ত্রী ফুলবিশিষ্ট পুরুষ ফুলগুলো পাঁচটি ছোট ছোট পাপড়ি এবং ২০-৩০টি পুংদন্ডবিশিষ্ট সাদা হয়, পরাগগুলো প্রায় ৫২×৩২ মাইক্রোন আকারের উপবৃত্তাকার হয়ে থাকে। পাপড়িবিহীন স্ত্রীফুল হলুদ বর্ণের। ফুল ফোটে সাধারণত শরতের শুরুর দিকে। এর ফল ক্যাপসুল  ব্যাসবিশিষ্ট এবং এতে তিনটি      ব্যাসবিশিষ্ট বীজ বিদ্যমান। কাণ্ড কাটা হলে দুধের মতো তরল নির্গত হয়।

চাষ 

ক্রান্তীয় জলবায়ুতে ক্রোটনগুলো আকর্ষণীয় হেজগুলি এবং পোটেড প্যাটিওর নমুনা তৈরি করে, যা তাদের আকর্ষণীয় পাতার জন্য মূল্যবান। এগুলো কেবল বাইরে বেঁচে থাকে যেখানে শীতকালে তাপমাত্রা সাধারণত ১০° থেকে ১৩ ডিগ্রি সেলসিয়াসের নিচে নেমে যায় না; শীতল তাপমাত্রায় পাতার ক্ষতি হতে পারে।  শীতল জলবায়ুতে গাছপালা গ্রিনহাউসে বা ঘরের গাছ হিসাবে জন্মায়। চাষ করা বাগানের ক্রোটন সাধারণত বন্য গাছের চেয়ে ছোট হয়, খুব কমই ১.৮ মিটারের বেশি লম্বা হয় এবং পাতার আকার এবং বর্ণে বৈচিত্র্যে আসে। এগুলো কখনও কখনও কোডিয়িয়াম ভেরিয়েগ্যাটাম ভের পিকচারাম (লড ) মল আরগ  নামে গোষ্ঠীভুক্ত করা হয়।,  যদিও এটি বোটানিকভাবে প্রজাতি থেকে পৃথক নয় এবং সাধারণত এটি প্রতিশব্দ হিসাবে বিবেচিত হয়।

বিভিন্ন জাতের চাষ 
পাতার জন্য নির্বাচিত এবং বংশবৃদ্ধি করা হয় এমন বেশ কয়েকশত জাত রয়েছে। জাতের উপর নির্ভর করে পাতাগুলো লম্বাটে ডিম্বাকার, পুরো গভীর থেকে গভীরভাবে আবদ্ধ বা চূর্ণবিচূর্ণ এবং সবুজ, সাদা, বেগুনি, কমলা, হলুদ, লাল বা গোলাপী বর্ণযুক্ত হতে পারে। রঙের বিন্যাস শিরা, কিনারা বরাবর বা পাতার দাগে থাকতে পারে। জনপ্রিয় উদ্ভিদের মধ্যে রয়েছে 'স্পাইরেল' যাতে সর্পিলভাবে মোড়ানো লাল এবং সবুজ পাতা রয়েছে; 'আন্ড্রেয়ানাম' যাতে স্বর্ণের শিরা এবং কিনারাসহ বিস্তৃত ডিম্বাকৃতি হলুদ পাতা রয়েছে; 'ম্যাজেস্টিকাম' যার লম্বালম্বি শাখা রয়েছে, রৈখিক পাতাগুলো ২৫ সেন্টিমিটার লম্বা এবং মধ্যশিরাগুলো হলুদ থেকে ধীরে ধীরে লাল হয়ে যায়; এবং 'অরেও-ম্যাকুল্যাটাম' যা হলুদ রঙের দাগযুক্ত।

বিষক্রিয়া 
ইউফোর্বিসিয়ার অনেকের মতোই নির্গত তরল কিছু ব্যক্তির ত্বকে একজিমা সৃষ্টি করতে পারে।  বাকল, শিকড়, ক্ষীর এবং পাতা বিষাক্ত।  বিষটি হল রাসায়নিক যৌগ ৫-ডিওক্সিঞ্জেনল। উদ্ভিদটিতে একপ্রকারের তেল থাকে যা মারাত্মকভাবে শুদ্ধ হয় এবং এটি কার্সিনোজেন বলে সন্দেহ করা হয়।  এর বীজভক্ষণ শিশুদের জন্য মারাত্মক ক্ষতির কারণ হতে পারে।

চিত্রশালা

তথ্যসূত্র 

উদ্যান উদ্ভিদ
বিষাক্ত উদ্ভিদ
ঘরের উদ্ভিদ
১৭৫৩-এ বর্ণিত উদ্ভিদ
কোডিয়েই
কার্ল লিনিয়াস কর্তৃক নামকরণকৃত ট্যাক্সা
টিমোথি কাস্তায়নে

তিমোতি কাস্তানিয়ে (; জন্ম: ৫ ডিসেম্বর ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১৩ সালে, কাস্তানিয়ে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৪ ম্যাচে ২টি গোল করেছেন।

প্রারম্ভিক জীবন
তিমোতি কাস্তানিয়ে ১৯৯৫ সালের ৫ই ডিসেম্বর তারিখে বেলজিয়ামের আরলোঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কাস্তানিয়ে বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ১টি গোল করেছেন।

২০১৮ সালের ৭ই সেপ্টেম্বর তারিখে, ২২ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী কাস্তানিয়ে স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্তানিয়ে সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

জীবিত ব্যক্তি
১৯৯৫-এ জন্ম
বেলজীয় ফুটবলার
ফুটবল রক্ষণভাগের খেলোয়াড়
বেলজিয়ামের আন্তর্জাতিক ফুটবলার
লেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
আতালান্তা বেরগামাস্কা কালচোর খেলোয়াড়
সেরিয়ে আ-এর খেলোয়াড়
বেলজীয় প্রো লিগের খেলোয়াড়
রয়্যাল রেসিং ক্লাব খেংকের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
উয়েফা ইউরো ২০২০-এর খেলোয়াড়
ইতালিতে প্রবাসী ফুটবলার
বেলজীয় প্রবাসী ফুটবলার
ইংল্যান্ডে প্রবাসী ফুটবলার
রয়্যাল এক্সেলসিয়র ভিরতোঁর খেলোয়াড়
এফএ কাপ ফাইনালের খেলোয়াড়
ইংল্যান্ডে বেলজীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল রক্ষণভাগের খেলোয়াড়
ফুলহ্যাম ফুটবল ক্লাবের খেলোয়াড়
সমাজ (সংবাদপত্র)

সমাজ  ভারতের উড়িষ্যার কটক শহর থেকে প্রকাশিত একটি ওডিয়া দৈনিক পত্রিকা। এটি ১৯১৯ সালে শুরু হয়েছিল, এটি ভারতের প্রাচীনতম সংবাদপত্রের মধ্যে একটি। গোপবন্ধু দাস ছিলেন একজন বিশিষ্ট মুক্তিযোদ্ধা এবং সমাজকর্মী, তিনি স্বাধীনতা সংগ্রামকে সহজতর এবং মৃতপ্রায় ওড়িয়া ভাষাকে পুনরুজ্জীবিত করতে উড়িষ্যার পুরি জেলার সত্যবাদি থেকে একটি সাপ্তাহিক হিসাবে এই সংবাদপত্রটি চালু করেন। তাঁর নেতৃত্বে এবং স্থানীয় লোকের সহায়তায় কাগজটি সর্বাধিক পরিচিতি লাভ করে। ১৯২৮ সালে দাসের মৃত্যুর ঠিক আগে কাগজটি লোক সেবক মণ্ডলের (মুক্তিযোদ্ধা লালা লাজাপাত্রাই প্রতিষ্ঠিত একটি অলাভজনক সংস্থার) হাতে তুলে দেওয়া হয়েছিল। লোক সেবক মণ্ডল এখনও কাগজটি চালান।

ইতিহাস

সমাজের প্রতিষ্ঠাতা গোপবন্ধু দাস ছিলেন একজন মুক্তিযোদ্ধা ও সমাজ সংস্কারক। তিনি সমাজ সংস্কারের জন্য বৃত্তি হিসাবে সাংবাদিকতা শুরু করেছিলেন। প্রথমে তিনি ‘সত্যবাদী’ নামে একটি মাসিক পত্রিকা প্রকাশ করেন। ১৯১৯ সালের ১০ অক্টোবর বিজয়ার দশম বার্ষিকী উপলক্ষে তিনি সমাজ সংবাদপত্র প্রকাশ করা শুরু করেন। সমাজ প্রথমে একটি সাপ্তাহিক সংবাদপত্র হিসাবে প্রকাশিত হত এবং সময়ের সাথে সাথে এটি প্রতিদিন প্রকাশিত হতে শুরু করে। গোপবন্ধু দাস নিজেই এর প্রথম সম্পাদক ছিলেন। আচার্য হরিহর, পণ্ডিত নীলকণ্ঠ দাস প্রমুখের সহায়তায় গোপবন্ধু দাস তৎকালীন ব্রিটিশ শাসকের বিরুদ্ধে সমাজে লিখেছিলেন এবং এজন্য তাঁকে কারাবরণ করতে হয়। ১৯২৮ সালে গোপবন্ধু দাসের মৃত্যুর আগে এই পত্রিকাটিকে লালা লজপত রায় দ্বারা প্রতিষ্ঠিত লোক সেবাক মণ্ডলের হাতে তুলে দেয়া হয়। সেই থেকে লোক সেবক মন্ডল সমাজ পত্রিকাটি পরিচালনা করছে। ১৯২৮ সালে গোপবন্ধু দাসের মৃত্যুর পরে, সমাজের সম্পাদক হিসেবে পণ্ডিত লিংরাজ মিশ্র নিযুক্ত হন। ১৯৩০-এর দশক থেকে, সমাজ একটি দৈনিক সংবাদপত্র হিসাবে প্রকাশিত হতে শুরু করে। ১৯৫২ সালে, পণ্ডিত লিঙ্গরাজ মিশ্র ওড়িশার শিক্ষামন্ত্রী নিযুক্ত হলে, রাধানাথ রথ সমাজ পত্রিকা পরিচালনার দায়িত্ব নেন। রাধানাথ রথের পরে মনোরমা মহাপাত্র সমাজের সম্পাদক ছিলেন।

সমাজকর্ম ও পুরস্কার
সমাজ ধীরে ধীরে একটি সংবাদপত্র থেকে নিজেকে একটি সামাজিক প্রতিষ্ঠানে রূপান্তরিত করেছে। স্বাধীনতার পর থেকে এটি সমাজ সংস্কার এবং জাতি গঠনে ভূমিকা পালন করেছে। ২০০৭ সালে, গঠনমূলক কাজের জন্য এটি আইএলএনএ-এর সেরা জাতীয়তাবাদী সংবাদপত্র পুরস্কার পায়।

তথ্যসূত্র

বহিঃসংযোগ
 ওয়েবসাইট
 ই পত্রিকা 

ওড়িয়া ভাষার সংবাদপত্র
ভারতের দৈনিক সংবাদপত্র
১৯১৯-এ ভারতে প্রতিষ্ঠিত
ওড়িশার সংবাদপত্র
১৯১৯-এ প্রতিষ্ঠিত সংবাদপত্র
সময় (সংবাদপত্র)

সময় () একটি ওড়িয়া ভাষার ভারতীয় দৈনিক পত্রিকা, যা ভুবনেশ্বরে ১৯৯৬ সালে প্রকাশিত হয়েছিল। এর সম্পাদক ছিলেন এস হোতা এবং এর প্রকাশক রঞ্জিব বিশ্বাস।

তথ্যসূত্র 

ওড়িয়া ভাষার সংবাদপত্র
ভারতের দৈনিক সংবাদপত্র
১৯৯৬-এ প্রতিষ্ঠিত সংবাদপত্র
এলিয়াস কোবাউত

এলিয়াস কোবাউত (; জন্ম: ২৪ নভেম্বর ১৯৯৭) হলেন বেলজিয়ামে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লীগের শীর্ষ স্তর বেলজীয় প্রথম বিভাগ এ-এ আন্ডারলেখট এবং বেলজিয়াম ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক এবং লেফট-ব্যাক হিসেবে খেলেন।

২০১৩–১৪ মৌসুমে, মাত্র ১৬ বছর বয়সে, বেলজীয় ফুটবল ক্লাব রেসিং মেখেলেনের হয়ে খেলার মাধ্যমে কোবাউত তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ২ মৌসুম অতিবাহিত করেছেন; উক্ত দলের হয়ে তিনি একটিমাত্র ম্যাচে অংশগ্রহণ করেছেন। অতঃপর তিনি কেভি মেখেলেনের হয়ে খেলেছেন। ২০১৮–১৯ মৌসুমে, তিনি ৩ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন।

তথ্যসূত্র

বহিঃসংযোগ 
 বেলজীয় এফএ-এ বেলজিয়াম প্রোফাইল
 
 

জীবিত ব্যক্তি
১৯৯৭-এ জন্ম
বেলজীয় ফুটবলার
ফুটবল রক্ষণভাগের খেলোয়াড়
বেলজীয় প্রো লিগের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
রয়্যাল রেসিং ক্লাব মেখেলেনের খেলোয়াড়
রয়্যাল ফুটবল ক্লাব মেখেলেনের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
ফুটবল ফুলব্যাক
পারমা কালচো ১৯১৩-এর খেলোয়াড়
সেরিয়ে বি-এর খেলোয়াড়
বেলজীয় প্রবাসী ফুটবলার
ইতালিতে প্রবাসী ফুটবলার
পুরুষ ফুটবল রক্ষণভাগের খেলোয়াড়
ফুটবল সেন্ট্রাল ডিফেন্ডার
কুমিল্লা সেনানিবাস গণহত্যা

১৯৭১ সালের মার্চ মাসে পাকিস্তান সেনাবাহিনী দ্বারা পূর্ব পাকিস্তান (বর্তমান বাংলাদেশ) কুমিল্লা সেনানিবাসে গণহত্যা চালানো হয়েছিল। লেফটেন্যান্ট কর্নেল মনসুরুল হক দাবি করেছিলেন যে ২৭-২৮ মার্চ রাতে কুমিল্লা সেনানিবাসে ১৭ জন বাঙালি সেনা কর্মকর্তা এবং ৯৫৩ সৈন্যকে হত্যা করা হয়েছিল। হামুদুর রহমান কমিশন তার দাবিটিকে "শক্ত" বলে বিবেচনা করেছিল। অন্যান্য উৎস অনুসারে, লেফটেন্যান্ট জেনারেল ইয়াকুব মালিকের নির্দেশে নিরস্ত্রীকরণের সময় ১৭ জন বাঙালি অফিসার এবং ৯১৫ জন সৈন্যকে (সবাই মুসলমান) হত্যা করা হয়।

তথ্যসূত্র

১৯৭১ বাংলাদেশে পরিকল্পিত গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা